
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1273 

31 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και παραλίας στη θέση 
Μούντα Δ.Δ. Σκάλας Δήμου Ελειού- Πρόννων Ν. 


Κεφαλληνίας. 1 

Τροποποίηση σχεδίου πόλης Ιστιαίας στα Ο.Τ. 359 και 
360. 2 


ΑΠΟΦΑΣΕΙ Σ 

Αριθ. 15473 (1) 


Καθορισμός ορίων αιγιαλού και παραλίας στη θέση Μού¬ 
ντα Δ.Δ. Σκάλας Δήμου Ελειού- Πρόννων Ν. Κεφαλ¬ 
ληνίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Έχοντας υπόψη: 

1. Τις διατάξεις του Ν. 2971/2001 (ΦΕΚ 285/τ.Α/ 
19.12.2001) «Περί αιγιαλού και παραλίας». 

2. Τις διατάξεις του Ν.Δ 439/1970 «περί συμπληρώσεως 
των διατάξεων περί αιγιαλού». 

3. Τις διατάξεις του Ν. 3200/1955 «περί διοικητικής α¬ 
ποκέντρωσης» όπως αυτές τροποποιήθηκαν και ισχύουν 
σήμερα με τα Ν.Δ. 532/1970 Β.Δ. 704/1970, Β.Δ. 
705/1970, Β.Δ. 192/1972, Π.Δ. 71/1984, Π.Δ. 347/1986, 
Ν.2026/1992 και Π.Δ. 97/1993. 

4. Τις διατάξεις του άρθρου 19παράγρ. 5 Ν.2344/1995, 
του άρθρου 52 παρ.6 Ν.2218/1994, του άρθρου 4 παρ. 7 
του Ν.2240/1994, δυνάμει των οποίων αρμοδιότητες του 
Υπουργείου Οικονομικών που είχαν μεταβιβασθεί στους 
Νομάρχες, ανήκουν στον Περιφερειακό Δ/ντή, σε συν¬ 
δυασμό με αυτές του άρθρου Μπαρ. 2 του Ν.2399/1996 
με τις οποίες προβλέπεται η κατάργηση των θέσεων των 
Περ/κων Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και α¬ 
σκούνται από τον αναπληρωτή Περ/κό Δ/ντή. 

5. Τις διατάξεις του τέταρτου εδαφίου της παρ. 2 του 
άρθρου 1 και της παρ. 6 του ιδίου άρθρου του Ν. 
2503/1997 «Διοίκηση, οργάνωση στελέχωση της Περιφέ¬ 
ρειας, ρύθμιση θεμάτων για την Τοπική Αυτοδιοίκηση και 


άλλες διατάξεις» (ΦΕΚ 107/Α), σύμφωνα με τις οποίες οι 
Περιφερειακές Υπηρεσίες του Υπουργείου Οικονομικών, 
που συγκροτούσαν την Περιφερειακή Διοίκηση του Νό¬ 
μου ή της Νομαρχίας, δεν υπήχθησαν στην ενιαία οργανι¬ 
κή μονάδα της Περιφέρειας, ούτε καταργήθηκαν αλλά α¬ 
ποτελούν από 1.9.1997, Υπηρεσίες του Υπουργείου Οικο¬ 
νομικών. 

6. Το υπ’ αριθμ. 28979/31.7.1997 έγγραφο της Δ/νσης 
Διοίκησης του Υπουργείου Εσωτερικών, Δημ. Διοίκησης 
και Αποκέντρωσης, σύμφωνα με το οποίο οι αρμοδιότη¬ 
τες του Γ ενικού Γ ραμματέατης Περιφέρειας σε θέματα Υ- 
πηρεσιώντου Υπουργείου Οικονομικών, μεταφέρονται α¬ 
πό 1.9.1997 στον Υπουργό Οικονομικών. 

7. Την υπ’ αριθμ. 14650/ΔΙΟΕ85/17.3.2004 (ΦΕΚ519τ.Β/ 
17.3.2004) κοινή απόφαση των Πρωθυπουργού και 
Υπουργού Οικονομικών, περί καθορισμού αρμοδιοτήτων 
του Υφυπουργού Οικονομίας και Οικονομικών. 

8. Τις διατάξεις της παρ. 21 του άρθρου 46 του Ν. 
3220/2004 (ΦΕΚ 15/τ.Α/ 28.1.2004 «Μεταβίβαση αρμοδιο¬ 
τήτων του Υπουργού Οικονομίας και Οικονομικών στον 
Γ εν. Γ ραμματέα της Περιφέρειας». 

9. Το υπ’ αριθμ. 1030067/296/Α0006/7.4.2004 έγγραφο 
της Δ/νσης Οργάνωσης της Γενικής Δ/νσης Διοικητικής 
Υποστήριξης του Υπουργείου Οικονομίας και Οικονομι¬ 
κών «Διευκρινίσεις για τις αρμοδιότητες των Υφυπουρ¬ 
γών Οικονομίας και Οικονομικών που περιέχονται από 
10.4.2004 στους Γεν. Γραμματείς Περιφερειών». 

10. Την από 15.5.2002 έκθεση της επιτροπής καθορι¬ 
σμού των ορίων αιγιαλού, παραλίας στη θέση Μούντα 
Δ.Δ. Σκάλας Δήμου Ελειού - Πρόννων Ν. Κεφαλληνίας και 
το από Απρίλιο 2001 τοπογραφικό υψομετρικό διάγραμ¬ 
μα, κλίμακας 1:500 το οποίο έχει συνταχθεί από τον τοπο¬ 
γράφο μηχανικό Δημήτριο Αυγουστάτο σε 1 πινακίδα, ε¬ 
λέγχθηκε για την ακρίβεια της αποτύπωσης στις 
28.5.2001 από τον Δημητριάδη Χρήστο μηχανικό ΤΥΔΚ. 
και θεωρήθηκε στις 7.6.2001 από τον Μπάρκα Ιωάννη πολ- 
μηχ. Προϊστάμενο της ΤΥΔΚ Ν. Κεφαλληνίας 

11. Το υπ’ αριθμ. 544.5/622/02/21.10.2002 έγγραφο του 
Γενικού Επιτελείου Ναυτικού, αποφασίζουμε: 

Επικυρώνουμε την από 15.5.2002 έκθεση της κατά το 
άρθρο 3 του Ν.2971/2001 αρμόδιας Επιτροπής περί χά¬ 
ραξης των ορίων αιγιαλού παραλίας στη θέση Μούντα 
Δ.Δ. Σκάλας Δήμου Ελειού- Πρόννων Ν. Κεφαλληνίας κα¬ 
θώς επίσης και το από Απρίλιο 2001 τοπογραφικό υψομε- 

τρικό διάγραμμα κλίμακας 1/500, το οποίο έχει συνταχθεί 
από τον τοπογράφο μηχανικό Δημήτριο Αυγουστάτο σε 1 
πινακίδα, ελέγχθηκε για την ακρίβεια της αποτύπωσης 
στις 28.5.2001 από τον Δημητριάδη Χρήστο μηχανικό 
ΤΥΔΚ. και θεωρήθηκε στις 7.6.2001 από τον Μπάρκα Ιω¬ 
άννη πολ. μηχ. Προϊστάμενο της ΤΥΔΚ Ν. Κεφαλληνίας. 

Στο τοπογραφικό αυτό διάγραμμα καθορίστηκε η οριο- 
γραμμή του αιγιαλού με κόκκινη συνεχή πολυγωνική 
γραμμή με στοιχεία 1,2,.22, 23. 

Η οριογραμμή της παραλίας με κίτρινη συνεχή πολυγω¬ 
νική γραμμή, με στοιχεία 1’, 2’.22’, 23’. 

Αποφαίνεται ότι δεν υφίσταται παλαιός αιγιαλός. 

Η ζώνη παραλίας έχει πλάτος 15 μ. για να εξυπηρετού¬ 
νται οι σκοποί του άρθρου 1 παρ. 2 του Ν. 2971/2001. 

Δεν υπάρχουν κτίσματα εντός του αιγιαλού και της ζώ¬ 
νης παραλίας. 

Η παρούσα απόφαση μαζί με την έκθεση της Επιτροπής 
και το τοπογραφικό διάγραμμα, να δημοσιευθούν στην Ε¬ 
φημερίδα της Κυβερνήσεως. 

Κέρκυρα, 1 Δεκεμβρίου 2004 

Ο Γενικός Γραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 


ΕΚΘΕΣΗ 

Επιτροπής καθορισμού των ορίων αιγιαλού και παραλίας 
Άρθρου 3 του Ν 2971/2001 που συγκροτήθηκε με την 
αριθμ. 882/22.4.2002 απόφαση Οικονομικής Επιθεώ¬ 
ρησης Ιονίων Νήσων. 

ΘΕΜΑ: Καθορισμός, για πρώτη φορά, των ορίων αιγια- 
λού και παραλίας στη θέση «Μούντα»Δ.Δ. Σκάλας του Δή¬ 
μου Ελειού- Πρόννων, του Ν. Κεφαλληνίας. 

Στο Αργοστόλι σήμερατην 15.5.2002 ημέρα Τετάρτη οι 
υπογεγραμμένοι: 

1. Παπαδάτου- Βουτσινά Μαρία, Προϊσταμένη Κτηματι¬ 
κής Υπηρεσίας Κεφαλληνίας ως Πρόεδρος. 

2. Μπάρκας Ιωάννης, πολ. μηχ. Προϊστάμενος ΤΥΔΚ Ν. 
Κεφαλληνίας ως μέλος. 

3. Αλεξάτος Απόστολος, Λιμενάρχης Κεφαλληνίας ως 
μέλος. 

4. Θεοπεφτάτου Αφροδίτη, προϊσταμένη Δ/νσης Πολε¬ 
οδομίας Ν. Α. Κεφαλληνίας ως μέλος. 

5. Χαλμούκης Ιωάννης, Δ/ντής Χωροταξίας και Περι¬ 
βάλλοντος Γ.Γ. Περιφέρειας Ιονίων Νήσων αποτελούντες 
την Επιτροπή καθορισμού ορίων αιγιαλού και παραλίας, 
που συγκλήθηκε μετά από σχετική πρόσκληση της Προέ¬ 
δρου της, με γραμματέα της επιτροπής τη Γιαννάκη Ρο- 
ζαλία, υπάλληλο Κτηματικής Υπηρεσίας Κεφαλληνίας 

ΛΑΒΟΝΤΕΣ ΥΠΌΨΗ 

1. Την από 11.5.2001 αίτηση του Νοδάρου Γρηγόρη, 
φερόμενου ιδιοκτήτη παραθαλάσσιας έκτασης στη θέση 
Μούντα ΔΔ Σκάλας Δήμου Ελειού- Πρόννων Νομού Κε¬ 
φαλληνίας με την οποία ζητείται ο καθορισμός των ορίων 
του αιγιαλού στη θέση αυτή. 

2. Τα συνταχθέντα από τον τοπογράφο μηχ/κο Αυγου¬ 
στάτο Δημήτριο τον Απρίλιο του 2001 τοπογραφικό και υ¬ 
ψομετρικά διαγράμματα της παραπάνω περιοχής σε μία 
(1) πινακίδα με κλίμακα 1:500 ελεγμένα για την ακρίβεια 
της αποτύπωσης από τον Δημητριάδη Χρήστο, μηχ/κο 
ΤΥΔΚ στις 28.5.2001 και θεωρημένα από τον προϊστάμε¬ 


νο της ΤΥΔΚ Ν. Κεφαλληνίας στις 7.6.2001 όπως ορίζουν 
οι διατάξεις του άρθρου 4 του Ν. 2971/2001. 

3. Τις διατάξεις του Α.Ν. 2344/1940 όπως τροποποιήθη¬ 
κε και συμπληρώθηκε μεταγενέστερα, καθώς και τη σχε¬ 
τική με αυτόν Δικαστηριακή και Διοικητική Νομολογία. 

4. Τις διατάξεις του Ν. 2971/2001 «Αιγιαλός παραλία και 
άλλες διατάξεις». 

5. Την αντίληψη που δημιουργήθηκε, κατά την επιτόπια 
μετάβασή μας στην παραπάνω θέση σχετικά με το πλάτος 
της βρέχόμενης από το χειμέριο κύμα ξηράς με τα λοιπά 
συναφή στοιχεία. 

Ήτοι: 

α) τη γεωμορφολογία του εδάφους και πιο αναλυτικά ότι: 
Η μορφολογία της ακτής είναι βραχώδης. 

Της ακτής συνέχονται πρανή αργιλώδους σύστασης με 
απότομες κλίσεις. 

Το φυσικό όριο βλάστησης συνίσταται από πυκνή φυσι¬ 
κή θαμνώδη βλάστηση (πουρνάρια, καλαμιές, σπάρτα). 

β) το γεγονός ότι δεν εντοπίστηκαν παράκτιοι φυσικοί 
πόροι αξιοποιήσιμοι, 

γ) το γεγονός ότι η περιοχή προσβάλλεται από Ν, Α, ΝΑ 
ανέμους εντάσεως έως και 8-9 Βθαυΐοά, 
δ) τη μορφολογία του πυθμένα ο οποίος έχει αμμώδη 
σύσταση και ήπιες κλίσεις κοντά στην ακτή, 
ε) πρόκειται για ακτή με μεγάλο μέτωπο και μεγάλο α¬ 
νάπτυγμα πελάγους, 

στ) τη μη ύπαρξη τεχνικών έργων στην περιοχή, 
ζ) το γεγονός ότι δεν υπάρχουν εγκεκριμένες χωροτα¬ 
ξικές κατευθύνσεις και χρήσεις γης που να επηρεάζουν 
την παράκτια ζώνη, 

η) αν και δεν υπάρχουν καταγεγραμμένα Δημόσια Κτή¬ 
ματα διαχειριζόμενα από το Υπουργείο Οικονομίας και 
Οικονομικών, συνεχόμενα του αιγιαλού, το Δημόσιο επι¬ 
φυλάσσεται παντός δικαιώματος του, 
θ) το γεγονός ότι δεν υφίσταται Κτηματολόγιο, 
ι) το γεγονός ότι στην περιοχή δεν υπάρχουν ευπαθή οι¬ 
κοσυστήματα ή προστατευόμενα είδη, 

6. Την μη ύπαρξη καθορισμού ορίων αιγιαλού και παρα¬ 
λίας εκατέρωθεν της εξεταζόμενης περιοχής, αποφασί¬ 
ζουμε: 

1. Καθορίζουμε στο πιο πάνω τοπογραφικό διάγραμμα: 
α) Την οριογραμμή του αιγιαλού με ερυθρή συνεχή πο¬ 
λυγωνική γραμμή 1,2,.... 22,23 της οποίας οι κορυφές εί¬ 
ναι εξαρτημένες από το κρατικό τριγωνομετρικό δίκτυο. 

β) Την οριογραμμή της παραλίας με κίτρινη συνεχή πο¬ 
λυγωνική γραμμή 1’, 2’.22’,23’ της οποίας οι κορυ¬ 

φές είναι εξαρτημένες από το κρατικό τριγωνομετρικό δί¬ 
κτυο. 

2. Καθορίζουμε την ζώνη παραλίας σε πλάτος 15 μ. ε¬ 
νιαία παράλληλα προς την γραμμή αιγιαλού για να εξυ¬ 
πηρετηθούν οι σκοποί της παρ. 2 του άρθρου 1 του 
Ν. 2971/2001. 

3. Δεν διακρίνονται ίχνη παλαιού αιγιαλού. 

Η ΕΠΙΤΡΟΠΗ 
Ο Πρόεδρος 

ΜΑΡΙΑ ΠΑΠΑΔΑΤΟΥ- ΒΟΥΤΣΙΝΑ 
Τα Μέλη 

ΙΩΑΝΝΗΣ ΜΠΑΡΚΑΣ ΑΠΟΣΤΟΛΟΣ ΑΛΕΞΑΤΟΣ 

ΑΦΡΟΔΙΤΗ ΘΕΟΠΕΦΤΑΤΟΥ ΙΩΑΝΝΗΣ ΧΑΛΜΟΥΚΗΣ 

Αριθ. 5538 (2) 

Τροποποίηση σχεδίου πόλης Ιστιαίας 
σταΟ.Τ. 359 και 360. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλης κ.λπ. 

2. Την 1/61 εγκύκλιο του Υπουργείου Δημοσίων Εργων. 

3. Το από 16.2.1989 Π. Δ/γμα (ΦΕΚ146/10.3.1989) με το 
οποίο εγκρίθηκε η Πολεοδομική μελέτη Δ. Ιστιαίας. 

4. Τις διατάξεις του Ν.3044/2002 (ΦΕΚ 197 Α/27.8.2002) 
και ειδικότερα το άρθρο ΙΟπαρ.1 αυτού. 

5. Την 146/2003 απόφαση Δ. Ιστιαίας. 

6. Την υπ’ αριθ. 2501/6.5.2004 εισήγηση Δ/νσης ΧΟΠ 
Ν.Α. Εύβοιας προς ΣΧΟΠ. 


7. Τη γνωμοδότηση ΣΧΟΠ Ν. Εύβοιας, πρακτικό 7/ 
19.5.2004, θέμα 6ο. 

8. Το γεγονός ότι από την παρούσα απόφαση δεν προκα- 
λείται δαπάνη σε βάρος του κρατικού προϋπολογισμού ού¬ 
τε σε βάρος των πιστώσεων του Δ. Ιστιαίας, αποφασίζουμε: 

Εγκρίνεται η τροποποίηση σχεδίου πόλης Ιστιαίας στα 
Ο.Τ. 359 και 360 αυτού όπως ακριβώς αυτή φαίνεται στο 
συνοδευτικό στην απόφαση τοπογραφικό διάγραμμα 
κλιμ. 1:500 της Αγρ. Τοπογράφου Μηχανικού Ασπασίας 
Μιμούση,που θεωρείται απότοΔ/ντήΧ.Ο.Π. Ν. Εύβοιας. 

Η παρούσα απόφαση ισχύει από τη δημοσίευσή της. 

Η απόφαση αυτή καθώς και το συνοδευτικό διάγραμμα 
να δημοσιευθούν στην Εφημερίδα της Κυβερνήσεως. 

Χαλκίδα, 29 Νοεμβρίου 2004 
Ο Νομάρχης 

ΘΑΝΑΣΗΣ ΜΠΟΥΡΑΝΤΑΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




































